
Ministru kabineta rīkojums Nr. 349
Rīgā 2025. gada 18. jūnijā (prot. Nr. 24 23. §)
Par atļauju Cēsu novada pašvaldībai atsavināt nekustamo īpašumu "Tauriņi 2"–4 Dzērbenē, Dzērbenes pagastā, Cēsu novadā
· 1. Saskaņā ar Publiskas personas mantas atsavināšanas likuma 5. panta pirmo daļu un 42. panta 2.4 daļu atļaut atvasinātai publiskai personai – Cēsu novada pašvaldībai – atsavināt, pārdodot izsolē, dzīvokļa īpašumu "Tauriņi 2"–4 (nekustamā īpašuma kadastra Nr. 4250 900 0073) – dzīvokli Nr. 4 (telpu grupas kadastra apzīmējums 4250 007 0312 001 004) un tam piekrītošās kopīpašuma 274/1634 domājamās daļas no zemes vienības (zemes vienības kadastra apzīmējums 4250 007 0377) un 274/1634 domājamās daļas no daudzdzīvokļu mājas (būves kadastra apzīmējums 4250 007 0312 001) –  Dzērbenē, Dzērbenes pagastā, Cēsu novadā (turpmāk – nekustamais īpašums).
· 2. Nepārņemt nekustamo īpašumu valsts īpašumā un atļaut Cēsu novada pašvaldībai dzēst Vidzemes rajona tiesas Dzērbenes pagasta zemesgrāmatas nodalījuma Nr. 100000156593-4 II daļas 2. iedaļas atzīmi Nr. 1.1. par tiesību aprobežojumiem nekustamajam īpašumam.
· 3. Noteikt, ka nekustamā īpašuma novērtēšanu un atsavināšanu normatīvajos aktos noteiktajā kārtībā organizē un nodrošina Cēsu novada pašvaldība.
· 4. Pircējs par nekustamo īpašumu maksā euro.
· 5. Cēsu novada pašvaldībai no nekustamā īpašuma atsavināšanas iegūtos līdzekļus pēc faktisko atsavināšanas izdevumu segšanas ieskaitīt pašvaldības budžetā un nodrošināt, ka līdzekļi tiek ieguldīti pašvaldības nekustamā īpašuma "Tauriņi" Dzērbenē, Dzērbenes pagastā, Cēsu novadā (nekustamā īpašuma kadastra Nr. 4250 007 0376), sastāvā esošās dzīvojamās mājas (būves kadastra apzīmējums Nr. 4250 007 0176 002) remontam, lai saskaņā ar Pašvaldību likuma 4. panta pirmās daļas 10. punktu arī turpmāk sniegtu iedzīvotājiem palīdzību mājokļa jautājumu risināšanā, kā arī veicinātu dzīvojamā fonda veidošanu, uzturēšanu un modernizēšanu.  
· 6. Cēsu novada pašvaldībai nodot nekustamo īpašumu pircējam 30 dienu laikā no pirkuma līguma noslēgšanas dienas, sastādot attiecīgu nodošanas un pieņemšanas aktu un nodrošinot jauno īpašuma tiesību nostiprināšanu zemesgrāmatā uz pircēja vārda.

